Laupäeva rohimise plaanid lämmatas ilm kohe hommikul, nii hull aiapidaja ma kah ei ole, et 30 kraadises kuumuses umbrohtu taga ajada. Läksime hoopis Viljandisse, kus olid Hansapäevad. Ah, ega seal midagi huvitavat polnud aga Enn sai endale palli, mille abil kätt treenida ja mina sain kahe auto reklaami-raamatud (millest ma kumbagi osta ei jõua, aga muidu olid päris läikivad). Õhtuks oli rohimise põlgamise eest karistus käes kah, ülikorralik sõbranna Vares,  kelle enda peenardelt ei leia ka luubiga rohuliblekest, tuli vaatas kõik rohimata peenrad üle… No oleks ette teadnud, et ta tulemas on! Ah, ega ei oleks viitsinud rohida ikka.